బూచేపల్లి సుబ్బారెడ్డి

బూచేపల్లి సుబ్బారెడ్డి ఆంధ్రప్రదేశ్ రాష్ట్రానికి చెందిన గ్రానైట్‌ పారిశ్రామికవేత్త. శాసనసభ్యుడు. 

 జీవిత విశేషాలు 
అతని తండ్రి కోటిరెడ్డి. అతను 1968-71 లో ఆంధ్రవిశ్వవిద్యాలయం నుండి బి.ఎ డిగ్రీని పొందాడు.   అతను   2004 ఆంధ్రప్రదేశ్ శాసనభ ఎన్నికలలో  దర్శి నియోజకవర్గం నుండి స్వతంత్ర అభ్యర్థిగా పోటీ చేసి తెలుగుదేశం పార్టీ అభ్యర్థి కదిరి బాబూరావుపై విజయం సాధించాడు.  వైఎస్‌ రాజశేఖరరెడ్డి ఆంధ్రప్రదేశ్ ముఖ్యమంత్రిగా ఉన్న కాలంలోఅతను  కాంగ్రెస్‌ పార్టీకి అసోసియేట్‌ సభ్యుడిగా కొనసాగుతూ వచ్చాడు. 2009లో అతను రాజకీయాల నుంచి వైదొలగి రాజశేఖరరెడ్డి సూచనల మేరకు రెండో కుమారుడు బూచేపల్లి శివప్రసాదరెడ్డిని దర్శి నియోజకవర్గం నుంచి పోటీ చేయించాడు.

సుబ్బారెడ్డి తో పాటు అతని భార్య వెంకాయమ్మ కూడా ప్రకాశం జిల్లాలో అనేక సాంఘిక సంక్షేమ కార్యక్రమాలు నిర్వహించడం వలన ప్రజలకు సుపరిచితులైనారు.  వారు 2008లో చీమకుర్తిలో బి.వి.ఎస్.ఆర్ ఇంజనీరింగ్ కళాశాలను  నెలకొల్పారు.   

అతను మూత్రపిండాల వ్యాధితో బాధపడుతూ 2019 మే 12న మరణించాడు.

మూలాలు

వర్గం:ఆంధ్రప్రదేశ్ శాసన సభ్యులు (2004)
వర్గం:2019 మరణాలు